wickkiey/tamil-wikipedia-chunked huggingface dataset:
# பொன்வண்ணன்

## குறிப்பிடத்தக்க திரைப்படங்கள்

### நடிகராக

| ஆண்டு | திரைப்படம் | வேடம் | மொழி | குறிப்பு |
| --- | --- | --- | --- | --- |
| 1991 | *புது நெல்லு புது நாத்து* | தமிழ் | வசனகர்த்தாவாகவும் |  |
| 1992 | *அன்னை வயல்* | தமிழ் | திரைக்கதை மற்றும் இயக்கம் |  |
| 1994 | *கருத்தம்மா* | தவசி | தமிழ் |  |
| 1995 | *பசும்பொன்* | தமிழ் |  |  |
| 1997 | *பெரிய இடத்து மாப்பிள்ளை* | செல்லப்பா | தமிழ் |  |
| 1998 | *வேலை* | தமிழ் |  |  |
| 1999 | *பூமகள் ஊர்வலம் * | தமிழ் |  |  |
| 2007 | *பருத்திவீரன்* | கழுவா தேவன் | தமிழ் |  |
| *நம் நாடு* | இளமாறன் | தமிழ் |  |  |
| *பிளாஷ்* | மலையாளம் |  |  |  |
| 2008 | *அஞ்சாதே* | கீர்த்தி வாசன் | தமிழ் |  |
| *வள்ளுவன் வாசுகி* | தலைவர் | தமிழ் |  |  |
| *முனியாண்டி விலங்கியல் மூன்றாமாண்டு* | முத்துமணி | தமிழ் |  |  |
| *சிலம்பாட்டம்* | வீரைய்யன் | தமிழ் |  |  |
| 2009 | *அயன்* | பார்த்திபன் | தமிழ் |  |
| *மாயாண்டி குடும்பத்தார்* | தவசி மாயாண்டி | தமிழ் |  |  |
| *முத்திரை* | ஆதிகேசவன் | தமிழ் |  |  |
| *பேராண்மை* | கணபதி ராம் | தமிழ் |  |  |
| *யோகி* | தமிழ் |  |  |  |
| *கந்தக்கோட்டை* | தமிழ் |  |  |  |
| 2010 | *பொற்காலம்* | பசுபதி | தமிழ் |  |
| *மாத்தி யோசி* | தமிழ் |  |  |  |
| 2011 | *சீடன்* | தமிழ் |  |  |
| *பொன்னர் சங்கர்* | சின்னமலை கவுண்டர் | தமிழ் |  |  |
| *சங்கரன்கோவில்* | மகாலிங்கம் | தமிழ் |  |  |
| *கதிர்வேல்* | வேலுச்சாமி | தமிழ் | படப்பிடிப்பில் | } |
# பொன்வண்ணன்

## குறிப்பிடத்தக்க திரைப்படங்கள்

### இயக்குநராக

| ஆண்டு | திரைப்படம் | நடிப்பு | மொழி | குறிப்பு |
| --- | --- | --- | --- | --- |
| 1992 | *அன்னை வயல்* | ராஜ்முரளி, வினோதினி | தமிழ் |  |
| 2003 | *ஜமீலா* | சுவலட்சுமி, ராம்ஜி | தமிழ் | } |
# சத்ய ஞான சபை

**சத்ய ஞான சபை** தமிழ்நாட்டில் கடலூர் மாவட்டத்தில் வடலூர் அருகே அமைந்துள்ள சமரச சன்மார்க்கச் சங்கம், திருவருட்பா அருளிய வள்ளலார் இந்த சமரச சன்மார்க்கச் சங்கத்தை 25 சனவரி 1872-ல் தோற்றுவித்தார்.
# சத்ய ஞான சபை

## ஞானசபை பெயர் மாற்றம்

1872 இல் நிறுவப்பட்ட சபைக்கும் சங்கத்தின் பெயரை ஒட்டியே பெயர்கள் மாற்றி அமைத்து இருந்தன.1872 சூலை மாதம் 18ம் நாள் ஞான சபை வழிபாட்டுக்குரிய விதிகளை வகுத்தருளிய போது சங்கம் சாலை சபை ஆகிய மூன்றன் பெயரையும் மாற்றி அமைத்தார்கள் சமரச வேத சன்மார்க்க சங்கம் என்ற பெயர் சமரச சுத்த சன்மார்க்க சத்திய சங்கம் என பெயர் மாற்றப்பட்டது இப்பெயர் மாற்றத்தில் வேத என்னும் சொல் நீக்கப்பட்டும் சுத்த சக்திய என்னும் சொற்கள் உற்ற இடத்தில் பெய்து விளக்கப்பட்டும் இருப்பது கவனிக்கப்பாலது. ஞான சபை வழிபாட்டுக்கான விதிகளை அடிகள் எழுதி அருளிய ஞான சபை விளக்க விபவ பத்திரிக்கை என்னும் கட்டளையின் முதல் பகுதியில் இம்மாற்றங்கள் அறிவிக்கப்படுகின்றன.  
1872 சனவரி 25 பூச நாள் அன்று சபையின் பெயரை வள்ளலார் மாற்றி அமைத்து வழிபாடு தொடங்கப் பெற்றது. அதன்படி சத்திய ஞானசபை சமரசசுத்த சன்மார்க்க சத்திய ஞானசபை என பெயர் மாற்றம் அடைந்தது.
# தென்மேற்கு பருவக்காற்று (திரைப்படம்)

***தென்மேற்குப் பருவக்காற்று *** 2010ஆம் ஆண்டு சிபு ஐசக் தயாரிப்பில், சீனு இராமசாமி எழுதி இயக்கி வெளியான ஒரு தமிழ்த் திரைப்படமாகும். இதில் முன்னணி வேடங்களில் விசய் சேதுபதி, வசுந்தரா சியேர்ட்ரா மற்றும் சரண்யா பொன்வண்ணன் நடித்துள்ளனர். திசம்பர் 24, 2010 அன்று வெளியான இத்திரைப்படத்திற்குச் சிறந்த நடிப்பிற்காக சரண்யா பொன்வண்ணனுக்கும் சிறந்த பாடலுக்காக கவிஞர் வைரமுத்துவிற்கும் தேசிய விருதுகள் கிடைத்துள்ளன.  
இத்திரைப்படம் கலவையான விமர்சனங்களைப் பெற்றது, ஆனால் இறுதியில் 58 ஆவது தேசிய திரைப்பட விருதுகள் விழாவில் இடம்பிடித்து அங்கு இது தமிழின் சிறந்த திரைப்படம் என்று அறிவிக்கப்பட்டது. சரண்யா பொன்வண்ணன் மற்றும் பாடலாசிரியர் வைரமுத்து முறையே சிறந்த நடிகை மற்றும் சிறந்த பாடலாசிரியர் விருதுகளைப் பெற்றனர்.
# தென்மேற்கு பருவக்காற்று (திரைப்படம்)

## கதை

இந்தத் திரைப்படம் வீராயி (சரண்யா) என்ற கைம்பெண்ணின் கதையை சொல்கிறது. தனது மகன் முருகனை (விசய் சேதுபதி) தன்னந்தனியே ஆடு மேய்ப்பவனாக வளர்த்து பெரியவனாக்குகிறாள். கதை மாந்தரை சிறப்பாக காட்டுவதில் திரைக்கதை வெற்றி கண்டுள்ளது. அன்னையின் மதிப்பினை அனைவரும் உணரும் வண்ணம் திரைப்படம் அமைந்துள்ளது. .
# தென்மேற்கு பருவக்காற்று (திரைப்படம்)

## நடிகர்கள்

- விசய் சேதுபதி- முருகன்
- வசுந்தரா காஷ்யப் - பேச்சி
- சரண்யா பொன்வண்ணன் - வீராயி
- அருள் தாசு - மூக்கையன்
- தீப்பெட்டி கணேசன்
- ஹேமலதா - கலைச்செல்வி
- "ஸ்டில்ஸ்" குமார் - மாரிச்சாமி
- "காதல்" குமார்
- கம்பம் குணா
# தென்மேற்கு பருவக்காற்று (திரைப்படம்)

## பாடல்கள்

இத்திரைப்படத்திற்கான பின்னணி இசையை என்.ஆர் என். ஆர். ரகுநந்தன் அமைத்துள்ளார். பாடல்வரிகளை வைரமுத்து எழுதியுள்ளார். இந்தத் திரைப்படப் பாடலுக்காக 2011ஆம் ஆண்டிற்கான சிறந்த பாடலாசிரியருக்கான தேசிய விருதை பெற்றுள்ளார்.
| "ஆத்தா அடிக்கையிலே" | ஹரிணி |  |
| --- | --- | --- |
| "சின்ன சின்னங்காட்டுலே" | சங்கர் மகாதேவன் |  |
| "கள்ளி கள்ளிச்செட்டி" | சுவேதா மோகன் |  |
| "கள்ளிக் காட்டில்" | விசய் பிரகாசு |  |
| "கள்ளிக் காட்டில் 2" | உண்ணிமேனன் |  |
| "நன்மைக்கும்" | விசய் பிரகாசு |  |
| "யேடி கள்ளச்சி" | விசய் பிரகாசு, சிரேயா கோசால் | } |
# தென்மேற்கு பருவக்காற்று (திரைப்படம்)

## விருதுகள்

- 2010 இந்திய தேசிய திரைப்பட விருது - சிறந்த தமிழ்த் திரைப்படம்
- 2010 இந்திய தேசிய திரைப்பட விருது - சிறந்த நடிகை - சரண்யா பொன்வண்ணன்
- 2010 இந்திய தேசிய திரைப்பட விருது - சிறந்த பாடல் - வைரமுத்து
# தொல்காப்பியம் புணரியல் செய்திகள்

தொல்காப்பியம் எழுத்து, சொல், பொருள் என்ற மூன்று அதிகாரங்களாகப் பகுக்கப்பட்டுள்ளது. ஒவ்வோர் அதிகாரமும் 9 இயல்களாக உள்ளது. முதலாவது எழுத்ததிகாரத்தில் நான்காவது இயலாக அமைந்துள்ளது, புணரியல். இந்த இயலில் 40 நூற்பாக்கள் உள்ளன.  
எழுத்துகள் 33.  
அவற்றில் மொழியின் முதலெழுத்தாக நிற்கும் எழுத்துகள் 22.  
மொழியின் இறுதியில் நிற்கும் எழுத்துகள் 24.  
24 ஈற்றோடு 22 முதல் சேரும்போது என்ன ஆகும் என்பதைக் கூறுவது புணரியல்
# தொல்காப்பியம் புணரியல் செய்திகள்

## புணர்ச்சியின் பாகுபாடுகள்

எழுத்து நோக்கு
:உயிர் முன் உயிர்
:உயிர் முன் மெய்
:மெய் முன் உயிர்
:மெய் முன் மெய்
மொழி நோக்கு
:பெயரொடு பெயர்
:பெயரொடு தொழில்
:தொழிலொடு பெயர்
:தொழிலொடு தொழில்
திணை நோக்கு
:நிலைமொழி உயர்திணை
:நிலைமொழி அஃறிணை
பொருள் நோக்கு
:வேற்றுமைப் பொருள்
:வேற்றுமை அல்லாத அல்வழிப்பொருள்
# தொல்காப்பியம் புணரியல் செய்திகள்

## புணர்ச்சியில் நிகழ்வன

இயல்பு  
திரிபு
:மெய்பிறிதாதல்
:மிகுதல்
:குன்றல்
# தொல்காப்பியம் புணரியல் செய்திகள்

## புணர்ச்சியில் தோன்றும் சாரியை

அக்கு,
அம்,
அற்று,
அன்,
ஆன்,
இக்கு,
இன்,
ஒன்,
வற்று,
பிற
# தொல்காப்பியம் புணரியல் செய்திகள்

## எழுத்துச் சாரியை

எழுத்துகள் இவ்வாறு சாரியை பெற்று வரும்.
- காரம்
:மகாரம் (ம), ஆகாரம் (ஆ)
- கரம்
:அகரம் (அ),
- கான்
:மஃகான் (ம), ஐகான் (ஐ), ஔகான் (ஔ)
# தொல்காப்பியம் புணரியல் செய்திகள்

## பொதுச்செய்திகள்

- மெய் ஈறு புள்ளி பெறும்.
- குற்றியலுகரமும் புள்ளி பெறும்.
- உயிர்மெய் எழுத்தில் முடியும் சொற்களை உயிர் இறுதி எனக் கொள்ளவேண்டும்.
- நிலைமொழி, குறித்துவரு கிளவி (=வருமொழி) என்னும் குறியீடுகளை மனத்தில் கொள்ளவேண்டும்.
- நிறுத்த சொல்லும், குறித்துவரு கிளவியும் அடையொடு தோன்றினும் பொருள்நிலைக்கு ஏற்கப்படும்.
- மருவியல் மொழியும் ஏற்கப்படும்.
- வேற்றுமை உருபுகள் - ஐ, ஒடு, கு, இன், அது, கண்
- எழுத்தோரன்ன பொருள்தெரி புணர்ச்சி
:குன்றேறாமா - குன்று ஏறு ஆமா - குன்று ஏறா மா
:செம்பொன்பதின்றொடி - செம்பு ஒன்பதின் தொடி, செம்பொன் பத்து தொடி
# தொல்காப்பியம் புணரியல் செய்திகள்

## சிறப்புச் செய்திகள்

:நிலைமொழியிலும், வருமொழியிலும் சேரும் மாற்றங்கள் பற்றியவை
# தொல்காப்பியம் புணரியல் செய்திகள்

## சிறப்புச் செய்திகள்

### நிலைமொழி

- ஆலிலை - ஆல்+இலை - உயிர் வரும்போது மெய் தனித்து நிற்காது.
- ஆல் இலை என்று விலகியும் நிற்கும்.
- உடம்படுமெய்
:மாவிலை - வ் - மா இலை - மாமரம் என்பது பெயர்ச்சொல்
:மாயிருஞாலம் - ய் - மா இரு ஞாலம் - மா என்பது பெருமைப்பொருள் உணர்த்தும் உரிச்சொல்
:ஆவோடு - வ் - பசுவோடு
:ஆயிடை - ய் - அ என்பது சுட்டு. இது ஆ என நீண்டது.
- பான் என்பது ன் எழுத்தில் முடியும் அளவுப்பெயர்  
:உயிரெழுத்து வரும்போது ன் என்பது ற் ஆகும்  
:பான் <small>(= பத்து)</small>
:பதிற்றகல் <small>(10 சிட்டி அளவு)</small>, பதிற்றுழக்கு <small>(10 உழக்கு)</small>
:பதிற்றொன்று <small>(பதினொன்று)</small>, பதிற்றேழு <small>(பதினேழு)</small>
# தொல்காப்பியம் புணரியல் செய்திகள்

## சிறப்புச் செய்திகள்

### வருமொழி

:சொல்லாகவும், வேற்றுமை உருபாகவும், சாரியையாகவும் வருவன பற்றியவை.  
:வேற்றுமை உருபு மறைந்து, வேற்றுமைப்பொருள் தோன்ற நிலைமொழியும், வருமொழியும் பணம் தொகையாவதுபோல் தொகைபடும் வேற்றுமைத்தொகையும் இங்குக் கொள்ளப்படும்.
# தொல்காப்பியம் புணரியல் செய்திகள்

## சிறப்புச் செய்திகள்

### வருமொழி

#### வேற்றுமை

- வேற்றுமை உருபு பெயரை வழிமொழிந்து வரும்.
:சாத்தனை, சாத்தனொடு என வரும். to him என்பது போல் வராது. <small>(சாத்தன் என்னும் சொல் எருதைக் குறித்தால் அஃறிணை. சாத்தன் என்பானைக் குறித்தால் உயர்திணை) (சாத்தன் என்பது விரவுப்பெயர்)</small>
- கு - வேற்றுமை உருபு வரின்
:ஊர்க்கு - மிக்கது <small>விரவுத்திணை முன் (ஊர் என்னும் சொல் இடத்தைக் குறிக்கும்போது அஃறிணை, ஊரிலுள்ள மக்களைக் குறிக்கும்போது உயர்திணை)</small>
:நீர்க்கு - மிக்கது <small>அஃறிணை முன்</small>
:அரசர்க்கு - மிக்கது <small>உயர்திணை முன்</small>
- கண் - வேற்றுமை உருபு வரின்
:ஊர்க்கண் - மிக்கது
:நீர்க்கண் - மிக்கது
:(தங்கண், எங்கண் - தம், எம் என்பவற்றின் இனத்திரிபு)
:அரசர்கண் - இயல்பு
- அது என்னும் ஆறன் உருபு - அ முனை கெடும்.
:எனது (என்+அது), நமது (நம்+அது)
- ஆன்+தொழில்மொழி
:பரணியாற் கொண்டான் (பரணி+ஆன்+கொண்டான்)
# தொல்காப்பியம் புணரியல் செய்திகள்

## சிறப்புச் செய்திகள்

### வருமொழி

#### சாரியை

- சாரியையானது வேற்றுமை உருபோ, பொருளோ வரும்போது பெயரின் வழியே வரும்.
:ஆடூஉவின் கை, மகடூஉவின் கை <small>(உயர்திணை வழியே இன் சாரியை)</small>
:ஆன் கோடு, ஆவின் கோடு, ஆன் பால், ஆவின் பால் <small>(ஆ = பசு - அஃறிணை)</small>
- அக்கு - (அ)க்(கு) - சாரியை
:குன்றக் கூகை, மன்றப் பெண்ணை
- அத்து - (அ)த்து - சாரியை
:மகத்துக்கை <small>(மக+அத்து+கை) (மகன் - ஆண்பால், மகள் - பெண்பால், மக - ஒன்றன்பால்)</small>
:கலத்துக்குறை - <small>ஐந்தாம் வேற்றுமை உருபு தொகைநிலை</small>
- அம் - (அ)ம் - இனமாகத் திரிதல் - சாரியை
:புளியங்கோடு, புளியஞ்செதில், புளியந்தழை, புளியம்பழம் <small>(வல்லினம் வரும்போது)</small>
:புளிய ஞெரி, புளிய வட்டு <small>(மெல்லினம், இடையினம் வரும்போது)</small>
- இக்கு - (இ)க்கு - சாரியை
:ஆடிக்குக் கொண்டான் <small>(ஆடி மாத்ததில் கொண்டான்)</small>
:சித்திரைக்குக் கொண்டான். <small>(சித்திரை மாத்ததில் கொண்டான்)</small>
- இன் என்பதன் முனை கெடும்.
:ஆனை (ஆ+இன்+ஐ), ஆவினை (ஆ+இன்+ஐ) <small>- வேற்றுமை விரி</small>
:ஆன் கோடு (ஆ+இன்+கோடு), ஆவின் கோடு (ஆ+இன்+கோடு) - <small>வேற்றுமைத்தொகை</small>
- இன் என்னும் ஐந்தாம் வேற்றுமை உருபு வரும்போது இன் சாரியை இல்லை
:விளவின் கோடு, பலவின் கோடு
- இன் சாரியை - கு வரும்போது
:விளவிற்கு <small>(விள+இன்+கு)</small>, கோஒற்கு <small>(கோ+ஒன்+கு)</small>
- வற்று - அற்று (சாரியை) அவை என்னும் சொல் முன் வற்று என்னும் சாரியை அற்று என நின்று புணரும்
:அவையற்றை <small> - அவை+வற்று+ஐ) - வேற்றுமை உருபு </small>
:அவற்றுக்கோடு - அவை+வற்று+கோடு - வேற்றுமைத்தொகை
# தொல்காப்பியம் புணரியல் செய்திகள்

## இணைப்புகள்

- தொல்காப்பியம் புணரியல் நூற்பா
- புணரியல் நூற்பா நோக்கு விளக்கம்
# பெருமாள் ஏரி

**பெருமாள் ஏரி** (*Perumal Eri*) என்பது தமிழ்நாட்டின் கடலூர் மாவட்டத்தில் உள்ள ஒரு நன்னீர் ஏரி ஆகும். குறிஞ்சிப்பாடியிலிருந்து 10 கிலோ மீட்டர் தொலைவில் பெருமாள் ஏரி அமைந்துள்ளது.  
கடலூரிலிருந்து சிதம்பரம் செல்லும் வழியில் பெருமாள் ஏரி அமைந்துள்ளது. இது 10ஆம் நூற்றாண்டில் இரண்டாம் பராந்தக (சுந்தர) சோழன் என்ற மன்னனால் உருவாக்கப்பட்டது. இதன் நீளம் 16 கிலோ மீட்டர்ரும் அகலம் 1 கிலோ மீட்டரும் ஆகும். ஏற்கனவே நெய்வேலி நிலக்கரி நிறுவனத்தின் கழிவுகளால் 8 கிலோ மீட்டர் தூரம் ஏரி தூர்ந்து விட்டது. தமிழக அரசு கடலூர் சிப்காட்டில் புதிதாக அமைத்து வரும் 3000 கோடி ரூபாய் திட்டமான நாகார்ஜுனா ரிபைனரீஸ் என்ற ஆந்திரா நிறுவனத்திற்கு தேவையான தண்ணீர் தேவையை பூர்த்தி செய்து கொள்ள பெருமாள் ஏரியிலிருந்து தண்ணீர் எடுத்துக் கொள்ள அனுமதி அளித்துள்ளது. மேலும் அந்த ஏரியில் ராட்சச ஆழ் குழாய் மூலமும் தண்ணீர் எடுத்துக் கொள்ளவும் அனுமதி அளிக்கப்பட்டுள்ளது.
# மசனோபு புக்குவோக்கா

**மசனோபு ஃபுக்குவோக்கா** (*Masanobu Fukuoka*, சப்பானிய மொழி: 福岡正信|福岡 正信, பெப்ரவரி 2, 1913&nbsp;– ஆகத்து 16, 2008) ஒரு சப்பானிய வேளாண் அறிஞரும் மெய்யியலாளரும் ஆவார். இவரது தரிசுநில மேம்பாட்டு முறையும் இயற்கையோடு இயைந்த வேளாண்முறையும் புகழ் பெற்றது. உழவு, களைக்கொல்லிகள் இல்லாமல் பழங்குடியினரின் பயிர்வளர்ப்பு முறையை ஒட்டி அமைந்த ஒரு முறையை இவர் வலியுறுத்தினார். இவரது முறையை 'இயல்முறை வேளாண்மை' என்றும் 'எதுவும் செய்யாத வேளாண்மை' என்றும் அழைக்கின்றனர்.  
இவர் சப்பானிய மொழியில் பல நூல்களையும், ஆய்வுக் கட்டுரைகளையும் எழுதியுள்ளார். தொலைக்காட்சியிலும் பல நேர்காணல்களைத் தந்துள்ளார். பயிர் செய்யும் முறையையும் தாண்டி இயற்கையான உணவுமுறையையும் வாழ்முறையையும் கடைப்பிடிப்பதை இவர் ஊக்குவித்தார்.
# மசனோபு புக்குவோக்கா

## வரலாறு

ஃப்யூகூவோகா 2 பிப்ரவரி 1913 அன்று பிறந்தார். ஃப்யூகூவோகா ஒரு படித்த மற்றும் பணக்கார நில உரிமையாளர் மற்றும் உள்ளூர் தலைவரின் இரண்டாவது மகன். அவர் தாவர நோயியல் ஆய்வு பற்றி படித்தார். யோக்கோகாமாவில் ஒரு சுங்க பரிசோதகர் வேலையில் 1934ல் சேர்ந்து பல ஆண்டுகளாக இருந்தார். இவர் ஷிகோகு என்ற ஜப்பானிய தீவை சேரந்தவர்.
# மசனோபு புக்குவோக்கா

## பின்னணி

நுண்ணுயிரியலில் தேர்ச்சி பெற்ற இவர், தாவர நோயியல் ஆய்வாளராக முதலில் பணிபுரிந்தார். தனது 25-ஆம் அகவையில் இக்கால வேளாண் முறைகளின் மேல் ஏற்பட்ட ஐயப்பாட்டின் விளைவாக, தான் வகித்த அறிவியல் ஆராய்ச்சியாளர் பணியினை விட்டுவிட்டு, தெற்கு யப்பானின் சிகோகு தீவிலுள்ள தனது சொந்த நிலத்தில் இயல்முறை விவசாயம் செய்ய முற்பட்டார். முறையான வேளாண் பணிகளான களையெடுத்தல், பூச்சிக்கொல்லி மருந்திடல், உரமிடல் மற்றும் நிலத்தை உழவு செய்தல் ஆகிய பணிகள் இல்லாத இயற்கை வேளாண்மை முறைகளைக் கண்டறிந்து அவ்வழியே நெல், எலுமிச்சை போன்றவற்றை விளைவிப்பதில் முழுமையாக ஈடுபட்டார்.  
மேற்கத்திய வேளாண் அறிவியலிலிருந்து, புக்குவோக்காவின் மாற்றம், ஐரோப்பிய மற்றும் அமெரிக்க நாடுகளில் ஏற்பட்ட இயற்கை வேளாண் முறைகளுக்கு இணையானது. புக்குவோக்கா தனது முறை மேற்கத்திய வேளாண் முறைகளிலிருந்து மேம்பட்டு மண்வளம் குன்றாமல், தேவைக்கு மிகுதியான உடலுழைப்பு இல்லாமல் நல்ல விளைச்சலைத் தரக்கூடியது என்று காட்ட முயன்றார்.
# மசனோபு புக்குவோக்கா

## இயற்கை உழவு முறை

புக்குவோக்கா தான் பயிலும் உழவு முறையை 'இயற்கை உழவு முறை' என்று அழைக்களானார். அவரது செயல்பாடுகள் பெரும்பாலும் யப்பான் நாட்டிற்கு பொருந்துவதாக இருப்பினும், அச்செயல்பாடுகளின் உள்ளார்ந்த கொள்கைகள், உலக நாடுகள் பலவற்றில் செயல்பாட்டிற்கு கொண்டுவரப்பட்டுள்ளன.  
புக்குவோக்காவின் முறைகளில் இயற்கைச் சூழல் கூடுமான வரை பேணப்படுகின்றது. சரியான சூழல் அமைத்துக்கொடுக்கப்படும்போது விதைகள் உழவு செய்யாமல் முளைக்க வைக்கப்படுகின்றது.  
தானியங்களின் கீழே வெள்ளை கிராம்புச்செடி விளைவிக்கப்படுகின்றது. இந்த வெள்ளை கிராம்புச்செடிகள், தானிய செடிகளுக்கு தேவையான தழைச்சத்தினை தருகின்றது. களைகளைப் பிடுங்காமல் வளரவிட்டு, பின் வெட்டப்பட்டு கதிருக்கு அடியிலேயே இடப்படுகின்றது. இவ்வாறு இடும்போது, அக்களைகளிலுள்ள அத்தனை ஊட்டமும் நேரடியாக மண்ணுக்குச்சென்று கதிர்களால் எடுத்துக்கொள்ளப்படுகின்றது. கதிர் விளைந்த வயலில் வாத்துக்கள் மேய்ச்சலுக்கு விடப்படுகின்றன. மேலும் சில நன்மை செய்யும் பூச்சிகளும் வயலுக்குள் விடப்படுகின்றன.  
இம்முறையில் நிலம் எப்போதும் பசுமை போர்த்தியபடி இருக்குமாறு பார்த்துக்கொள்ளப்படுகின்றது. முதல் பட்டத்தில் விதைக்கப்பட்டு, கதிரறுக்கப்பட்ட தாவரங்களின் மிச்சங்கள் மூடாக்காகப் பயன்படுத்தப்படுகிறது. மேலும் இம்முறையில் கதிரறுக்கப்படுவதற்கு முன்னரே அடுத்த பட்டத்திற்கான பயிர் நடவு செய்யப்படுகின்றது. பண்டைக்காலத்தில் மேற்கொள்ளப்பட்ட விதை நேர்த்தி முறையான 'விதையுருண்டை' முறையினை செயல்பாட்டிற்கு கொண்டுவந்தார். இம்முறையில், களிமண், மக்கிய உரம் இவற்றை கலந்து சிறிய உருண்டையாய் பிடித்து, அதனுள் ஒவ்வொரு விதை மணியையும் செருகி, நேர்த்த செய்யப்பட்டு பின் நடவு செய்யப்படுகின்றன. இவ்வாறு விளைவிக்கப்பட்ட கதிர்கள், செழிப்பாகவும், அடர்த்தியாகவும், விளைச்சல் மிகுதியாகக் கொடுக்கும் வகையிலும் அமைந்துள்ளது.  
செலவு பிடிக்கும் செயற்கை உரங்கள் இல்லாமல், உழவு இயந்திரத்தின் தேவை இல்லாமல் விளங்கும் புக்குவோக்காவின் முறைகளும், கொள்கைகளும் சிறிய அளவிலான நிலம் வைத்திருக்கும் குறுவிவசாயிகளுக்கு கை கொடுக்கவல்லது.
# மசனோபு புக்குவோக்கா

## விருதுகள்

- இவருக்கு 1988-ஆம் ஆண்டு பிலிப்பைன்சு நாடு அவரது 75வது வயதில் ரமோன் மக்சேசே விருதினை வழங்கிக் கௌரவித்தது.
- பூமி சபை விருது (Earth Council Award)
# தர்மன் சண்முகரத்தினம்

**தர்மன் சண்முகரத்தினம்** (*Tharman Shanmugaratnam*, பிறப்பு: 25 பெப்ரவரி 1957) சிங்கப்பூர் அரசியல்வாதியும், பொருளியலாளரும், சிங்கப்பூரின் குடியரசுத் தலைவராகத் தெரிவு செய்யப்பட்டவரும் ஆவார். இவர் குடியரசுத் தலைவர் பதவிக்குப் போட்டியிடுவதற்கு முன்னர் 2019 முதல் சிங்கப்பூரின் மூத்த அமைச்சராகவும், 2015 முதல் சமூகக் கொள்கைகளுக்கான ஒருங்கிணைப்பு அமைச்சராகவும், 2011 முதல் சிங்கப்பூரின் நாணய ஆணையத்தின் தலைவராகவும் பணியாற்றி வந்துள்ளார். முன்னதாக 2011 முதல் 2019 வரை துணைப் பிரதமராகவும், 2003 முதல் 2008 வரை கல்வி அமைச்சராகவும், 2007 முதல் 2015 வரை நிதி அமைச்சராகவும் பணியாற்றியிருந்தார். ஆளும் மக்கள் செயல் கட்சியின் உறுப்பினராக உள்ள இவர், 2001 முதல் தமா சுரோங் தொகுதியின் நாடாளுமன்ற உறுப்பினராக இருந்து வந்தார்.  
பொருளாதார நிபுணரான தர்மன், சிங்கப்பூருக்கான அரசு சேவையில், முக்கியமாக பொருளாதார மற்றும் சமூகக் கொள்கைகளுடன் தொடர்புடைய பணிகளில் பெரும் பங்காற்றியுள்ளார். பல்வேறு உயர்மட்டப் பன்னாட்டுப் பேரவைகளுக்குத் தலைமை தாங்கி செயற்பட்டார். தர்மன் தற்போது முப்பது நாடுகள் அடங்கிய பொது மற்றும் தனியார் துறைகள் மற்றும் கல்வித்துறையைச் சேர்ந்த பொருளாதார மற்றும் நிதித் தலைவர்களின் உலகளாவிய பேரவையின் தலைவராக உள்ளார். ஐ.நா. தண்ணீரின் பொருளாதாரத்திற்கான உலகளாவிய ஆணையத்தின் இணைத் தலைவராகவும் உள்ளார். அத்துடன் ஐக்கிய நாடுகளின் பன்முகத்தன்மைக்கான உயர்மட்ட ஆலோசனைக் குழுவின் உறுப்பினராகவும் உள்ளார்.  
தர்மன் 2021 இல் ஜி-20 உயர்மட்ட சுயாதீனக் குழுவிற்குத் தலைமை தாங்கினார். அனைத்துலக நாணய நிதியத்தின் முக்கிய கொள்கை மன்றமான பன்னாட்டு நாணய மற்றும் நிதிக் குழுவின் தலைவராக நான்கு ஆண்டுகள் இருந்த முதலாவது ஆசியத் தலைவராக ஆனார். கூடுதலாக, இவர் தற்போது ஐக்கிய நாடுகளின் வளர்ச்சித் திட்டத்தின் மனித மேம்பாட்டு அறிக்கைக்கான ஆலோசனைக் குழுவின் இணைத் தலைவராகவும், உலகப் பொருளாதார மன்றத்தின் அறங்காவலர் குழுவின் உறுப்பினராகவும் உள்ளார்.  
2001 பொதுத் தேர்தலில் தர்மன் அரசியலுக்கு அறிமுகமானார். 2006, 2011, 2015, 2020 ஆகிய ஆண்டுகளில் நடந்த பொதுத் தேர்தல்களில் நான்கு முறை மீண்டும் நாடாளுமன்றத்திற்கு தேர்ந்தெடுக்கப்பட்டார். 2023 சூன் 8 அன்று, தர்மன் 2023 செப்டம்பரில் நடைபெறவிருக்கும் குடியரசுத் தலைவர் தேர்தலுக்கான தனது வேட்புமனுவை அறிவித்தார். அதைத் தொடர்ந்து, அரசாங்கத்தில் உள்ள அனைத்து பதவிகளிலிருந்தும், மக்கள் செயல் கட்சியில் இருந்தும் 2023 சூலை 7 முதல் விலகுவதாக அறிவித்தார். 2023 செப்டம்பர் 1 இல் இடம்பெற்ற குடியரசுத் தலைவர் தேர்தலில் தர்மன், தனக்கெதிராகப் போட்டியிட்ட எங் கோக் சாங், டான் கின் லியான் ஆகியோரைத் தோற்கடித்து அதிக வாக்கு வித்தியாசத்தில் வெற்றி பெற்றார். இதன்மூலம், குடியரசுத் தலைவர் தேர்தலில் போட்டியிட்டு சிறுபான்மை இனத்திலிருந்து நேரடியாகத் தேர்ந்தெடுக்கப்பட்ட முதல் தலைவர் ஆனார். 1993 ஆம் ஆண்டு ஓங் டெங் சியோங்கிற்குப் பிறகு பெரும்பான்மையான மக்களின் வாக்குகளைப் பெற்ற முதல் குடியரசுத் தலைவரும் ஆவார். மேலும் இவரது 70.4% மற்றும் 1,746,427 வாக்குகள் சிங்கப்பூர் வரலாற்றில் குடியரசுத் தலைவர் வேட்பாளரின் மிகப்பெரிய வாக்குப் பங்கும் வாக்கு எண்ணிக்கையும் ஆகும்.
# தர்மன் சண்முகரத்தினம்

## வாழ்க்கைக் குறிப்பு

தர்மன் 19-ஆம் நூற்றாண்டைச் சேர்ந்த இலங்கைத் தமிழ் பூர்வீகம் கொண்ட குடும்பத்தின் மூன்றாம் தலைமுறை சிங்கப்பூரர் ஆவார். சிங்கப்பூர் புற்றுநோய்ப் பதிவேட்டை நிறுவி, புற்றுநோய், நோயியல் ஆய்வு தொடர்பான பல பன்னாட்டு அமைப்புகளுக்குத் தலைமை தாங்கிய "சிங்கப்பூரில் நோயியலின் தந்தை" என்று அழைக்கப்படும் மருத்துவ அறிவியலாளர் பேராசிரியர் கனகரத்தினம் சண்முகரத்தினத்தின் 1957 ஆம் ஆண்டில் சிங்கப்பூரில் பிறந்தவர் தர்மன். இவரது தாய்-வழிப் பாட்டனார் ஆறுமுகம் விசுவலிங்கம் ஒரு பிரபலமான மருத்துவரும், அறிவியலாளரும் ஆவார். இலங்கை, யாழ்ப்பாண மாவட்டம், ஊரெழு என்ற ஊரில் இருந்து மலாயாவுக்குக் குடிபெயர்ந்தவர். ஆங்கிலோ-சீனக் கல்லூரியில் கல்வி கற்ற தர்மன் லண்டன் பொருளியல் கல்லூரியில் படித்துப் பட்டம் பெற்றார். பின்னர் கேம்பிரிட்ஜ் பல்கலைக்கழகத்தில் பொருளியலில் முதுமாணிப் பட்டமும், ஹார்வர்ட் பல்கலைக்கழகத்தில் பொதுப்பணித் துறையில் முதுமாணிப் பட்டமும் பெற்றார். தர்மன் சப்பானிய-சீன வழக்கறிஞரான ஜேன் யுமிக்கோ இட்டோகி என்பவரைத் திருமணம் புரிந்தார். மனைவி ஜேன் சிங்கப்பூரில் சமூக நிறுவனங்களிலும், இலாப நோக்கற்ற கலைத் துறையிலும் தீவிரமாக ஈடுபட்டுள்ளார். இவர்களுக்கு மூன்று ஆண்களும் ஒரு பெண்ணுமாக நான்கு பிள்ளைகள் உள்ளனர்.
# தர்மன் சண்முகரத்தினம்

## அரசியலில்

தர்மன் சண்முகரத்தினம் பன்னாட்டு நாணய நிதியம், பன்னாட்டு நாணய மற்றும் நிதிக்குழு என்பவற்றின் பணிப்பாளராகவும் இருந்து வருகின்றார். 2001 ஆம் ஆண்டில் சிங்கப்பூர் அரசியலில் நுழைந்த தர்மன் முதலில் வணிகத்துறை அமைச்சில் மூத்த மாநில அமைச்சராக நியமனம் பெற்றார். பின்னர் 2003 முதல் 2008 வரை கல்வி அமைச்சராக இருந்த இவர், 2006 மே முதல் கூடுதல் நிதி அமைச்சராக நியமிக்கப்பட்டார் .  
டிசம்பர் 2007 இல் நிதி அமைச்சராக நியமிக்கப்பட்ட இவர் கல்வி அமைச்சராகவும் மார்ச் 2008 வரையில் இருந்தார். 2002 ஆம் ஆண்டில் இவர் மக்கள் செயல் கட்சியின் மத்திய செயற்குழு உறுப்பினராகத் தெரிவானார்.  
தர்மன் ஜுரொங் குழுத்தொகுதி நாடாளுமன்ற உறுப்பினராக இருக்கிறார்.
# தமிழ்நாடு சட்டமன்றக் கூட்டங்களின் பட்டியல்

தமிழ்நாடு சட்டமன்றக் கூட்டங்கள் நடைபெற்ற விவரங்களின் பட்டியல்.  
**'''இந்திய அரசியலமைப்பின்படி இதுவரை தமிழ்நாட்டில் நடைபெற்ற சட்டமன்ற கூட்டங்களின் பட்டியல்'''**  
| வ.எண் | சட்டமன்றப்பேரவை & காலவரை | தேர்தல் நடைபெற்ற நாட்கள் | சட்டப்பெரவைக் கூட்டகாலம் துவங்கிய நாள் | அமைச்சரவை பதவியேற்ற நாள் | அவையின் முதல் கூட்டம் கூட்டப்பட்ட நாள் | அவைக் கலைக்கப்பட்ட நாள் |  |
| --- | --- | --- | --- | --- | --- | --- | --- |
| 1 | முதல் சட்டப் பேரவை
1952-1957 | 2, 5, 8, 9, 11, 12, 16, 21 மற்றும் 25 ஜனவரி, 1952 (9 நாட்கள்) | மார்ச் 3, 1952 | ஏப்ரல் 10, 1952 | மே 3, 1952 | மார்ச் 31, 1957 |  |
| - | 2 | இரண்டாவது சட்டப் பேரவை
1957-1962 | 1, 4, 6, 8 மற்றும் மார்ச் 11, 1957 (5 நாட்கள்) | ஏப்ரல் 1, 1957 | ஏப்ரல் 13, 1957 | ஏப்ரல் 29, 1957 | மார்ச் 1, 1962 |
| 3 | மூன்றாவது சட்டப் பேரவை
1962-1967 | 17, 19, 21 மற்றும் பெப்ரவரி 24, 1962 (4 நாட்கள்) | மார்ச் 3, 1962 | மார்ச் 15, 1962 | மார்ச் 29, 1962 | பெப்ரவரி 28, 1967 |  |
| 4 | நான்காவது சட்டப் பேரவை
1967-1971 | 5, 18 மற்றும் பெப்ரவரி 21, 1967 (3 நாட்கள்) | மார்ச் 1, 1967 | மார்ச் 6, 1967 | மார்ச் 15, 1967 | ஜனவரி 5, 1971 |  |
| 5 | ஐந்தாவது சட்டப் பேரவை
1971-1976 | 1, 4 மற்றும் மார்ச் 7, 1971(3 நாட்கள்) | மார்ச் 15, 1971 | மார்ச் 15, 1971 | மார்ச் 22, 1971 | ஜனவரி 31, 1976 |  |
| 6 | ஆறாவது சட்டப் பேரவை  
1977-1980 | 12 மற்றும் ஜூன் 14 , 1977 (2 நாட்கள்) | ஜூன் 30, 1977 | ஜூன் 30, 1977 | ஏப்ரல் 7, 1977 | பெப்ரவரி 17, 1980 |  |
| 7 | ஏழாவது சட்டப் பேரவை  
1980-1984 | 28 மற்றும் மே 31, 1980 (2 நாட்கள்) | ஜூன் 9, 1980 | ஜூன் 9, 1980 | ஜூன் 19, 1980 | நவம்பர் 15 1984 |  |
| 8 | எட்டாவது சட்டப் பேரவை
1985-1988 | டிசம்பர் 24 1984 (ஒரே நாள்) | ஜனவரி 16, 1985 | பெப்ரவரி 10 1985 | பெப்ரவரி 25 1985 | ஜனவரி 30, 1988 |  |
| 9 | ஒன்பதாவது சட்டப்பேரவை 1989-1991 | ஜனவரி 21 1989 (ஒரே நாள்) | ஜனவரி 27, 1989 | ஜனவரி 27, 1989 | பெப்ரவரி 6 1989 | ஜனவரி 30 1991 |  |
| 10 | பத்தாவது சட்டப் பேரவை 1991-1996 | ஜூன் 15 1991
(ஒரே நாள்) | ஜூன் 24, 1991 | ஜூன் 24, 1991 | ஜூலை 1,1991 | மே 13 1996 |  |
| 11 | பதினோராவது சட்டப்பேரவை 1996-2001 | ஏப்ரல் 22 , 1996 மற்றும் மே 2, 1996 (2 நாட்கள்) | மே 13, 1996 | மே 13, 1996 | மே 22, 1996 | மே 14, 2001 |  |
| 12 | பன்னிரண்டாவது சட்டப் பேரவை 2001-2006 | மே 10 2001
(ஒரே நாள்) | மே 14 2001 | மே 14 2001 | மே 22 2001 | மே 12 2006 |  |
| 13 | பதின்மூன்றாவது சட்டப் பேரவை 2006-2011 | மே 8, 2006 (ஒரே நாள்) | மே 13, 2006 | மே 13, 2006 | மே 17, 2006 | மே 14, 2011 |  |
| 14 | பதிநான்காவது சட்டப் பேரவை 2011 முதல் | ஏப்ரல் 13, 2011 | மே 15, 2011 | மே 13, 2016 |  |  |  |
# தமிழ்நாடு சட்டமன்றக் கூட்டங்களின் பட்டியல்

## இதனையும் பார்க்கவும்

தமிழ்நாடு சட்டமன்றம்
# கழைக்கூத்து

**கழைக்கூத்து** (Acrobatics) என்பது மூங்கில் கம்புகளிடையே கட்டப்பட்ட கயிறில் நடந்து வித்தை காட்டும் கூத்து. கழை என்பது மூங்கில்களிகளைக் குறிக்கும் வார்த்தை. அதனால்தான் இக்கூத்துக்கு கழைக்கூத்து என்ற பெயர் வந்தது.
# கழைக்கூத்து

## இந்தியாவில் கழைக்கூத்து

இக்கலை வடநாட்டில் இருந்து வந்த கலை என்பதால் இதை ஆரியக்கூத்து என்றும், ஆரியக்கழைக்கூத்து என்றும் அழைக்கிறார்கள். இக்கலையை நடத்திக் காண்பவர்களை **கழைக்கூத்தாடிகள்** என்பர்.  
"ஆரியக்கூத்து" என்பது வடநாட்டிலிருந்து வந்ததால் அல்ல என்றும், "ஆர் எக்கூத்து ஆடினாலும் காரியத்தில் கண்ணாயிரு" என்ற பழமொழியில் 'ஆர் எக்கூத்து' என்ற சொற்றொடர் காலப்போக்கில் ஆரியக்கூத்து என மருவியதாகவும் சொல்வர்.
# கழைக்கூத்து

## இசை

இக்கலையில் இசை கூட்டம் சேர்க்கும் நோக்கத்தில் பயன்படுத்தப்படுகிறது. இசைக்கு தவில் அல்லது தட்டு மற்றும் சிறு ஊதுகுழல் பயன்படுத்துவார்கள்.
# கழைக்கூத்து

## கூத்துப்பயிற்சி

குழந்தைகளுக்கு 2 வது மாதத்திலேயே கூத்துப்பயிற்சியை தொடங்கி விடுகிறார்கள். தலையே நிமிராத இரண்டு மாதக் குழந்தையை ஒரு கையால் தூக்கி, மேலே நிறுத்துவது தான் முதல்கட்டப் பயிற்சி. கீழே கிடத்தி வயிற்றில் ஏறி மிதிப்பது, குழந்தையின் வயிற்றில் கயிற்றைக் கட்டி, ஊஞ்சல் போல ஆட்டுவது என பயிற்சிகள் நீள்கின்றன.  
இந்தக் கூத்தை பெரும்பாலும் மணற்பாங்கான இடத்தில் தான் நடத்துகிறார்கள். இக்கூத்து நிகழ்த்த 9 மீட்டர் உயரத்தில் இருந்து 18 மீட்டர் வரை உயரம் உள்ள 4 வலிமையான மூங்கில்கள் தேவை. முந்தைய காலங்களில் இதைவிட அதிக உயரமுள்ள குச்சிகளைப் பயன்படுத்தி உள்ளார்கள். இரண்டு கம்புகளை பெருக்கல் குறிபோல இருபுறமும் நட்டு வைத்து, கயிற்றால் இணைப்பார்கள். கம்புகள் அசையாமல் இருக்க மாட்டுத்தோலால் செய்யப்பட்ட கயிறைக்கொண்டு கட்டி, பூமியில் இரும்புக் கம்பியை நட்டுக் கட்டி விடுவார்கள். நடப்பதற்கு வசதியாக மேலே உள்ள கயிறு இழுத்துக் கட்டப்பட்டிருக்கும். கூத்துத் தொடங்குவதைக் குறிக்கும் விதத்தில் தட்டு அல்லது தவில் இசைப்பார்கள். தொடக்கத்தில் சில வித்தைகாட்டும் விளையாட்டுக்கள் செய்வார்கள். தரையில் கிடக்கும் ஊசியை கண்களால் எடுப்பது, கண்ணைக் கட்டிக்கொண்டு பெண்கள் மேல் கத்தியை வீசுவது, கர்ணம் அடிப்பது, கயிற்றில் நடப்பது என இக்கலை நீளும். கயிற்றில் நடப்பது பெரும்பாலும் பெண்கள் தான். இப்போது இக்கலை அவ்வளவாக நடைமுறையில் இல்லை.
# கழைக்கூத்து

## கழைக்கூத்தாடிகள்

கழைக்கூத்துக் கலைஞர்கள் கழைக்கூத்தாடிகள் என அழைக்கப்படுவர். இவர்கள் தங்களை தொம்பன் என தமிழ்நாட்டில் அழைத்துக் கொள்கின்றனர். இவர்களின் பூர்வீகம் குஜராத். குஜராத்தின் பூர்வகுடிகளான தோம்பரா மக்களின் பாரம்பரிய கலைதான் கழைக்கூத்து. தோம்பராக்கள் காட்டுநாயக்கர்களின் ஒரு பிரிவு என்ற கருத்து உண்டு. இவர்கள் தெலுங்கு மொழியைத் தாய்மொழியாகக் கொண்டவர்கள். இவர்களை ரெட்டி, டொம்பரர்கள் என்றும் அழைப்பார்கள். குஜராத், இயற்கைச் சீற்றங்களால் அடிக்கடி பாதிக்கப்பட்டதால், சீவனம் தேடி இடம்பெயர்ந்தவர்கள். இவர்கள் ஆந்திரம் வழியாக தமிழகம் வந்து அடைக்கலமானவர்கள் என்றும் சொல்லப்படுகிறது. இவர்கள் தமிழகத்தின் எல்லா மாவட்டங்களிலும் சிதறி வாழ்கின்றனர். தமிழகத்தில் மொத்தம் 500 கூத்தாடிக் குடும்பங்கள் இருக்கலாம் என்கிறது ஒரு கணக்கெடுப்பு. இவர்கள் முழுக்க, முழுக்க இந்தக் கலையை மட்டுமே வாழ்க்கையாகக் கொண்டவர்கள். இவர்களில் ஆண்கள், பெண்கள், குழந்தைகள் என அனைவருமே இக்கலையை அறிந்து வைத்திருப்பார்கள். அதனால் இதை குடும்பக்கலை என்றும் அழைப்பதுண்டு.
# எமிலி டிக்கின்சன்

-யால் மவுண்ட் ஹோல்யோக் கல்லுாரியில் டிசம்பா்1846 அல்லது 1847 ஆரம்பத்தில் எடுக்கப்பட்ட படம். குழந்தைப் பருவத்திற்குப்பிறகு உள்ள எமிலி டிக்கின்சனின் ஒரே நம்பத்தகுந்த புகைப்படம். இதன் அசல் ஆமெஸ்ட் கல்லுாரியில் முக்கியமான தொகுப்பாகவும் ஆவணமாகவும் வைக்கப்பட்டுள்ளது.]]
**எமிலி டிக்கின்சன்** (*Emily Dickinson*, டிசம்பர் 10, 1830 – மே 15, 1886) ஒரு அமெரிக்கப் பெண் கவிஞர் ஆவார். ஆங்கிலக் கவிதையுலகின் குறிப்பிடத்தக்க படைப்பாளிகளுள் ஒருவராகக் கருதப்படுபவர். ஐக்கிய அமெரிக்காவின் மாசசூசெட்ஸ் மாநிலத்தைச் சேர்ந்த இவர், தனிமையைப் பெரிதும் விரும்பியவர். வெள்ளை நிற ஆடைகளை மட்டும் அணிதல், விருந்தினருடன் பேசுவதில் தயக்கம் காட்டுதல், அறையை விட்டு வெளியே வராதிருத்தல் போன்ற பழக்க வழக்கங்களால் விந்தையான பெண்ணாக அறியப்பட்டார்.  
டிக்கின்சன் ஆயிரத்து எண்ணூறு கவிதைகளை எழுதினாலும் அவரது வாழ்நாளில் அவற்றுள் வெகு சிலவே அச்சில் வெளியாகின. அவ்வாறு வெளியானவையும் பதிப்பாளர்களால் அக்காலகட்ட கவிதை மரபுகளுக்கேற்ப மாற்றங்கள் செய்யப்பட்டு வெளியிடப்பட்டன. டிக்கின்சனின் கவிதைகள் அவரது காலகட்டத்தின் கவிதை மரபுகளை மீறிப் புதிய வடிவங்களைக் கொண்டிருந்தன. மரணம் மற்றும் மரணமின்மை ஆகியவற்றைக் கருப்பொருள்களாகக் கொண்டிருந்தன. டிக்கின்சன் தன் நண்பர்களுக்கு எழுதிய கடிதங்களும் இவ்விசயங்களையே கருப்பொருள்களாகக் கொண்டிருந்தன.  
டிக்கின்சனின் நண்பர்களுக்கு அவர் கவிதை எழுதுவது தெரிந்திருந்தாலும் அவரது மரணத்துக்குப் பின்னரே அவர் பெரும் எண்ணிக்கையில் கவிதை எழுதியிருந்தது கண்டுபிடிக்கப்பட்டது. அவரது முதல் கவிதைத் தொகுப்பு அவர் மரணமடைந்து நான்காண்டுகளுக்குப் பிறகு வெளியானது. 1955 முதல் டிக்கின்சனின் கவிதைகள் அனைத்தும் அவற்றின் மூல வடிவில் முதன்முறையாக வெளியேறின. 19 ஆம் நூற்றாண்டின் இறுதியிலும், 20 ஆம் நூற்றாண்டின் தொடக்கத்திலும் அவரது கவிதைகள் விமர்சகர்களின் வரவேற்பைப் பெறவில்லை. ஆனால் காலப்போக்கில் இலக்கிய உலகின் நிலைப்பாடு மாற்றமடைந்து தற்போது டிக்கின்சன் குறிப்பிடத்தக்க அமெரிக்கக் கவிஞர்களுள் ஒருவராகக் கருதப்படுகிறார்.
# எமிலி டிக்கின்சன்

## வாழ்க்கைக் குறிப்பு

### ஆரம்பகால பாதிப்புகளும் எழுத்தும்

எமிலிக்கு எட்டு வயதாக இருக்கும்பொழுது, பெஞ்சமின் ஃப்ராங்க்ளின் நியுட்டன் என்ற வழக்குரைஞர் டிக்கின்சன் குடும்பத்தினருக்கு நண்பரானார். நியுட்டன் இறந்தபிறகு டிக்கின்சன் எழுதிய கடிதத்தின்படி, "வோர்செஸ்டருக்குச் செல்லும் முன் அவர் எனது தந்தையுடன் இரண்டு ஆண்டு காலம் இருந்தார் – எங்கள் குடும்பத்தில் முக்கியமானவராக இருந்து தன் கல்வியைத் தொடர்ந்தார்." அவர்களுக்கிடையே மிகைப்பட்ட உறவு எதுவுமில்லாவிட்டாலும், ஹம்ஃப்ரிக்குப் பிறகு வயதான ஆண்களில் இரண்டாவதாக எமிலியை ஆரம்பகாலத்தில் பாதித்த ஒரு மனிதர் நியுட்டன். அவர் ஒரு ஆசிரியராகவும், நல் ஆசானாகவும் திகழ்ந்தார்.  
நியுட்டன் அவளுக்கு வில்லியம் வோர்ட்ஸ்வொர்த்-தின் எழுத்துக்களை அறிமுகப்படுத்தினார்.அவர் அவளுக்கு பரிசாகத் தந்த ரால்ஃப் வால்டோ எமர்ஸன்-னின் தொகுக்கப்பட்ட பாடல்களின் முதல் பகுதி மிகச்சிறந்த விளைவை ஏற்படுத்தியது. அவள் பின்னாளில் இவ்வாறு எழுதினாள்: " என் தந்தையின் சட்ட மாணவன் எனக்குக் கற்றுத்தந்த அவருடைய பெயர் (எமர்ஸன்) ரகசிய ஊற்றைத் தொட்டுவிட்டது." நியுட்டன் அவளிடம் மிகுந்த மதிப்புக்கொண்டிருந்தார். அவள் மேல் நம்பிக்கை கொண்டு அவளுள் இருந்த கவிஞரை அடையாளம் கண்டார். அவர் காச நோயால் செத்துக்கொண்டிருந்தபொழுது, அவர் எதிர்பார்த்த மேன்மையை அவள் அடையும் வரை அவர் வாழ விரும்புவதாக அவளுக்கு அவர் எழுதியிருந்தார்.
:டிக்கின்சன் விவிலியம் மட்டுமல்லாது புகழ்பெற்ற சமகால இலக்கியத்தையும் அறிந்து வைத்திருந்தாள். நியுட்டன் அவளுக்கு அளித்த லிடியா மரியா சைல்ட்-ன் "நியுயார்க்கிலிருந்து கடிதங்கள்",(*Letters from New York,*) என்ற புத்தகம் அவளை மிகவும் பாதித்தது.). அவளுடைய அண்ணன் ஹென்றி வாட்ஸ்வொர்த் லாங்ஃப்ல்லோ எழுதிய *கவானா* என்ற நாவலை அவளுக்காக வீட்டிற்குள் ரகசியமாக கடத்திவந்தான்- அவர்களது தந்தை அப்புத்தகத்தை மறுப்பார் என்பதால். 1849-ல் அவளது தோழி ஒருத்தி சாரலட் பிராண்டே-யின் *ஜேன் ஐயர்* என்ற நாவலை படிப்பதற்காகக் கடன் கொடுத்தாள். *ஜேன் ஐயர்*-ன் பாதிப்பை அளவிடமுடியாது. ஆனால், டிக்கின்சன் அவளது ஒரே ஒரு நாயை நியுஃபவுண்ட்லாண்ட், முதன் முதலாக பெற்ற போது அதற்கு ஜேன் ஐயர் நாவலில் வரும் புனித ஜான் ரிவரின் நாயின் பெயரான "கார்லோ" என்ற பெயரைத் தன் நாய்க்கும் வைத்தாள்.
# எமிலி டிக்கின்சன்

## வாழ்க்கைக் குறிப்பு

### "என் பாடல்.... உயிருடன் உள்ளதா?"

1862, ஏப்ரல் மாதத்தில், இலக்கிய விமர்சகரும், தீவிர அடிமை ஒழிப்புக் கோட்பாடினரும் ,முன்னாள் அமைச்சருமான தாமஸ் வென்ட்வொர்த் ஹிக்கின்சன், "இளம் பங்களிப்பாளருக்கு ஒரு கடிதம்" என்ற தலைப்பில் *தி அட்லாண்டிக் மன்த்லி* -யில் முக்கியப் பத்தி ஒன்று எழுதினார். புதிய எழுத்தாளர்களுக்கு அறிவுறுத்தும் விதமாக ஹிக்கின்சன் தன் கட்டுரையில் "வாழ்க்கையுடன் இணைந்து உங்கள் நடையைச் செறிவுட்ட வேண்டும்" என்று ஆர்வமிக்க இளம் எழுத்தாளர்களைத் துாண்டினார். 1862ல் வாசிப்பதற்கு வாசகர்களே இல்லாதபோது பாடல்கள் எழுதுவது மிகவும் கடினமானதாக இருக்குமென்று கருதி தன் கவிதைகளை பிரசுரிக்கலாமா வேண்டாமா என்று குழப்பத்தில் ஆழ்ந்தபோது ஹிக்கின்சனைத் தொடர்புகொள்ள முடிவெடுத்தாள் எமிலி. தனக்கு நெருக்கமானவர்கள் யாராலும் சரியான இலக்கிய வழிகாட்டுதலைத் தரமுடியாததால் ஹிக்கின்சனிடம் வேண்டி இவ்வாறு கடிதம் எழுதினாள்:  
சீருடையில்; முதலாம் தெற்குக் கரோலினா தன்னார்வலர்கள் பிரிவின் கர்னலாக 1862 முதல் 1864 வரை இருந்தார்.]]  
இந்த குறிப்புகள் நிறைந்த, பெரும்பாலும் நாடகத்தனமான கடிதம் கையெழுத்தின்றி இருந்தது. ஆனால் தன் பெயரைக் குறிப்பிட்ட ஒரு அட்டையை இக்கடிதத்துடன் இணைத்து, அத்துடன் தனது நான்கு பாடல்களையும் சேர்த்து ஒரு உறையிலிட்டு அனுப்பியிருந்தாள்.
# ஜிம்பளா மேளம்

ஜிம்ப்ளா என்ற தோலிசைக் கருவி இசைக்கப்படுவதால் இப்பெயர் வந்ததாகவும், கருவியை வாசிக்கும்போது எழும் ஓசை ஜிம்ப்ளாங் என எழுவதால் இப்பெயர் வந்ததாகவும் கூறப்படுகிறது. சிம்ப்ளா மேளம், சிம்ப்ளா கொட்டு, எருதுகட்டு மேளம் என வேறு பெயர்களும் உண்டு. தவிலை விட நீளம் குறைந்த கருவியாகும். எருதுகட்டுக்கு மட்டுமே நிகழ்த்தப்பட்ட இக்கலை பின்னர் கோயில் சார்ந்த நிகழ்ச்சிகளிலும் பொதுநிகழ்ச்சிகளிலும் நிகழ்த்தப்படுகிறது.
# கா. சண்முகம்

**காசிவிசுவநாதன் சண்முகம்** (*Kasiviswanathan Shanmugam*, பிறப்பு: 29 மார்ச் 1959), என்பவர் சிங்கப்பூரின் அரசியல்வாதி ஆவார். மக்கள் செயல் கட்சியின் உறுப்பினரான இவர் 2011 ஆம் ஆண்டு மே மாதத்தில் இடம்பெற்ற தேர்தல்களை அடுத்து சிங்கப்பூரின் வெளியுறவு அமைச்சராகவும் சட்ட அமைச்சராகவும் தெரிவு செய்யப்பட்டார்.
# கா. சண்முகம்

## வாழ்க்கைக் குறிப்பு

இந்தியத் தமிழரான சண்முகம் 1972 முதல் 1977 வரை ரஃபில்ஸ் கல்விக்கழகத்தில் கல்வி பயின்று சிங்கப்பூர் தேசியப் பல்கலைக்கழகத்தில் சட்டத்துறையில் கல்வி பயின்று 1984 ஆம் ஆண்டில் பட்டம் பெற்றர். 1985 ஆம் ஆண்டில் சிங்கப்பூர் வழக்குரைஞர்கள் அமைப்பில் (Bar) சேர்த்துக்கொள்ளப்பட்டார். பின்னர் அவர் அலென் அண்ட் கிளெண்டில் என்ற சிங்கப்பூரின் தனியார் சட்ட நிறுவனத்தில் இணைந்து பணியாற்றினார்.
# கா. சண்முகம்

## அரசியலில்

1988 ஆம் ஆண்டில் சண்முகம் செம்பாவாங் குழுத்தொகுதியில் இருந்து நாடாளுமன்றத்துக்குத் தெரிவானார். நாடாளுமன்றத்தில் பின்வரிசை உறுப்பினராக இருந்து கொண்டு தொடர்ந்து தனது வழக்கறிஞர் தொழிலையும் செய்து வந்தார். 2008 ஆம் ஆண்டில் சட்ட அமைச்சராக பேராசிரியர் எஸ். ஜெயக்குமாரின் இடத்துக்குத் தெரிவு செய்யப்பட்டார். 2010 ஆம் ஆண்டில் இவர் உட்துறை அமைச்சராகவும் பதவி வகித்தார்.
# சண்முகம்

பொதுவாக **சண்முகன்** அல்லது **சண்முகம்** என்பது தமிழ்க் கடவுள் முருகனைக் குறிக்கும் ஒரு தமிழ் ஆண் இயற்பெயர் ஆகும். தமிழ் பாரம்பரியம் காரணமாக இது ஆண்களுக்கும் பெண்களுக்கும் பொதுவான ஒரு குடும்பப்பெயராகவும் இருக்கலாம்.
# சண்முகம்

## இந்திய ஆளுமைகள்

- ஆர். கே. சண்முகம் செட்டியார், இந்தியப் பொருளாதார நிபுணர்
- செ. வை. சண்முகம், தமிழக மொழியியலாளர்
- ஆர். சண்முகம், பஞ்சாயத்துத் தலைவர்
- கொடுமுடி ச. சண்முகன், தமிழறிஞர்
- சி. சண்முகம், தமிழக அரசியல்வாதி
- தி. க. சண்முகம், நடிகர்
- ப. சண்முகம், இந்திய அரசியல்வாதி
- உளுந்தூர்ப்பேட்டை சண்முகம் - தமிழ்நாடு அரசு அறிவித்த நாட்டுடைமை ஆசிரியருள் ஒருவர்.
# சண்முகம்

## இலங்கை ஆளுமைகள்

- குப்பிழான் ஐ. சண்முகம், ஈழத்து எழுத்தாளர்
- சண்முகம் சிவலிங்கம், ஈழத்துக் கவிஞர்
- ராஜேஸ்வரி சண்முகம், இலங்கை வானொலிக் கலைஞர்
# சண்முகம்

## ஏனைய நாட்டு ஆளுமைகள்

- ஆர். சண்முகம், மலேசிய எழுத்தாளர்
- கா. சண்முகம், சிங்கப்பூர் அரசியல்வாதி
- சே. வெ. சண்முகம் எழுத்தாளர், சிங்கப்பூர்.
- ரெ. சண்முகம், மலேசியக் கலைஞர்
# சர்வோத்தம் யுத் சேவா பதக்கம்

**சர்வோத்தம் யுத் சேவா பதக்கம் ** (Sarvottam Yudh Seva Medal) இந்தியாவின் மிக உயரிய போர்க்கால சிறப்புமிகு சேவைக்கான விருதாகும். போர்களப்பணிகளில் மிக உயர்ந்தநிலையில், சிறப்புமிகு சேவை புரிந்தமைக்காக வழங்கப்படுகிறது. "போர்க்களப் பணி" என்பது போர், சண்டைகள், மற்றும் தீவிர எதிர்ப்புநிலைகளைக் குறிக்கும். இது அமைதி காலத்தில் வழங்கப்படும் மிக உயரிய சிறப்புமிகு சேவை விருதான பரம் விசிட்ட சேவா பதக்கத்திற்கு ஒப்பானது. இந்த விருது விருதுக்குரியவர் இறந்தபின்னும் கொடுக்கற்பாலது.
# சர்வோத்தம் யுத் சேவா பதக்கம்

## வெளியிணைப்புகள்

- சர்வோத்தம் யுத் சேவா பதக்கத்தினைக் குறித்த படைத்துறை பக்கம்
# உத்தம் சேவா பதக்கம்

**உத்தம் யுத் சேவா பதக்கம் ** (Uttam Yudh Seva Medal) இந்தியாவின் உயரிய போர்க்கால சிறப்புமிகு சேவைக்கான விருதாகும். போர்களப்பணிகளில், உயர்ந்தநிலையில், சிறப்புமிகு சேவை புரிந்தமைக்காக வழங்கப்படுகிறது. "போர்க்களப் பணி" என்பது போர், சண்டைகள், மற்றும் தீவிர எதிர்ப்புநிலைகளைக் குறிக்கும். இது அமைதி காலத்தில் வழங்கப்படும் மிக உயரிய சிறப்புமிகு சேவை விருதான அதி விசிட்ட சேவா பதக்கத்திற்கு ஒப்பானது. இந்த விருது விருதுக்குரியவர் இறந்தபின்னும் கொடுக்கற்பாலது.
# உத்தம் சேவா பதக்கம்

## வெளியிணைப்புகள்

- உத்தம் யுத் சேவா பதக்கத்தினைக் குறித்த படைத்துறை பக்கம்
# யுத் சேவா பதக்கம்

**யுத் சேவா பதக்கம் ** (Yudh Seva Medal) இந்தியாவின் போர்க்கால சிறப்புமிகு சேவைக்கான விருதாகும். போர்களப்பணிகளில் சிறப்புமிகு சேவை புரிந்தமைக்காக வழங்கப்படுகிறது. "போர்க்களப் பணி" என்பது போர், சண்டைகள் மற்றும் தீவிர எதிர்ப்புநிலைகளைக் குறிக்கும். இது அமைதி காலத்தில் வழங்கப்படும் மிக உயரிய சிறப்புமிகு சேவை விருதான விசிட்ட சேவா பதக்கத்திற்கு ஒப்பானது. இந்த விருது விருதுக்குரியவர் இறந்தபின்னும் கொடுக்கற்பாலது.
# யுத் சேவா பதக்கம்

## வெளியிணைப்புகள்

- யுத் சேவா பதக்கத்தினைக் குறித்த வான்படையின் பக்கம்
# பரம் விசிட்ட சேவா பதக்கம்

**பரம் விசிட்ட சேவா பதக்கம் ** (Param Vishisht Seva Medal அல்லது PVSM) இந்தியாவின் அமைதிகாலத்தில் மிக உயர்ந்தநிலையில் படைத்துறையில் சிறப்புமிகு சேவையாற்றியதற்கான ஓர் உயரிய படைத்துறை விருதாகும். இந்த விருது 1960ஆம் ஆண்டு நிறுவப்பட்டது. 1980 ஆம் ஆண்டுக்குப் பின்னர் அமைதிப்பணிகளுக்கு வழங்கப்படுகிறது.
# இயூஜின் டி மசெனோ

**புனித இயூஜின் டி மசெனோ** (*Saint Eugene de Mazenod*, ஆகத்து 1, 1782 - மே 21, 1861) என்பவர் பிரெஞ்சு கத்தோலிக்க குரு ஆவார். இவருக்கு 1975 அக்டோபர் 19 இல் திருத்தந்தை ஆறாம் பவுலினால் அருளாளர் பட்டமும், 1995, திசம்பர் 3 இல் திருத்தந்தை இரண்டாம் யோவான் பவுலினால் புனிதர் பட்டமும் வழங்கப்பட்டது.
# இயூஜின் டி மசெனோ

## வாழ்க்கைச் சுருக்கம்

இயூஜின் டி மசெனோ பிரான்சில் பிரபுக் குடும்பம் ஒன்றில் பிறந்தார். 1790 ஆம் ஆண்டு ஏற்பட்ட பிரான்சியப் புரட்சியை அடுத்து தன் தந்தையுடன் நாடு கடத்தப்பட்டு 11 ஆண்டுகள் இத்தாலியில் வாழ்ந்து 1802 ஆம் ஆண்டில் பிரான்சுக்கு திரும்பினார். 1808 ஆம் ஆண்டு குரு மடத்தில் இணைந்து இறையியல், மெய்யியல் கல்விகளைக் கற்று 1811 ஆம் ஆண்டு குருவாக திருநிலைப்படுத்தப்பட்டார்.
# இயூஜின் டி மசெனோ

## அமலமரியின் தியாகிகள் சபை உருவாக்கல்

ஏழைகள் வாழும் சேரிப்புறம், வைத்தியசாலை, சிறைச்சாலை போன்ற இடங்களில் சென்று பணி செய்தார். தனது பணியின் தேவையை உணர்ந்த இவர் ஒரு புதிய சபையை உருவாக்கினார். 1816 ஆம் ஆண்டில் "புறொவான்சின் மறைபரப்பாளர் சபை" என்ற பெயருடன் புதிய குழுவாக மறை மாவட்டத்தால் அதிகாரபூர்வமாக ஏற்றுக் கொள்ளப்பட்டது. இதில் 5 குருக்கள் மாத்திரமே இருந்தார்கள்.  
1826 ஆம் ஆண்டு பெப்ரவரி 17 ஆம் நாள் இக்குழுவின் பெயர் "அமலமரியின் மறைபரப்புத் தியாகிகள்" (*Missionary Oblates of Mary Immaculate*) என மாற்றப்பட்டது. 1832 ஆம் ஆண்டு இவர் மார்செயில் ஆயரானார்.
# இயூஜின் டி மசெனோ

## இலங்கையில் அமலமரித் தியாகிகள்

1847 ஆம் ஆண்டு காலப்பகுதியில் இலங்கை கத்தோலிக்கத் திருச்சபை பெரும் சவால்களை எதிர்நோக்கியது. அவர்களின் பணியின் தேவை அதிகமாக காணப்பட்டது. இதனால் அங்கு குருக்களின் தேவையும் அதிகரித்தது. அப்பொழுது இருந்த ஆயர் ஒராசியோ பெற்றக்கினி குருக்களைத் தேடி ஐரோப்பா சென்றார். பிரான்சில் அவர் ஆயர் இயுஜினை சந்தித்து அவரை இலங்கையில் பணியாற்ற சில குருக்களை அனுப்புமாறு கேட்டுக் கொண்டார். இதனை ஏற்றுக் கொண்ட யூஜின் டி மசெனோ மூன்று அமலமரித் தியாகிகளை இலங்கைக்கு அனுப்ப முன்வந்தார். முதன் முதலில் 1847, நவம்பர் 28 இல் அருட்தந்தை செமேரியாவின் தலைமையில் மூன்று அமலமரித் தியாகிகள் தென்னிலங்கையின் காலி துறைமுகத்தை வந்தடைந்தார்கள். இவர்கள் அங்கிருந்து 1848, பெப்ரவரி 4 இல் வடக்கே மன்னாரை வந்தடைந்தார்கள். பின் ஊர்காவற்றுறைக்கு சென்றார்கள். அமலமரித் தியாகிகளின் பணி யாழ்ப்பாணத்தில் ஆரம்பமாகி விரிந்தது. அமலமரித் தியாகிகளே 1862 இல் திருக்குடும்ப கன்னிய சபையினரை இலங்கைக்கு அழைத்து வந்தார்கள்.
# ஷிங்கிள் நடவடிக்கை

**ஷிங்கிள் நடவடிக்கை** (*Operation Shingle*) என்பது இரண்டாம் உலகப் போரின் போது நடைபெற்ற ஒரு நீர்நிலத் தாக்குதல். இத்தாலியப் போர்த்தொடரின் ஒரு பகுதியான இதில் நேச நாட்டுப் படைகள் ஜெர்மானியர்களின் குளிர்காலக் கோட்டினைத் தவிர்த்து, அன்சியோ மற்றும் நெட்டூனோ பகுதிகளில் கடல்வழியாகத் தரையிறங்கி ரோம் நகரைக் கைப்பற்ற முயன்றன. தரையிறக்கம் முடிந்த பின்னர் கடற்கரை முகப்பிலிருந்து உடைத்து வெளியேற நடந்த **அன்சியோ சண்டை** (*Battle of Anzio*) இந்த நடவடிக்கையின் ஒரு பகுதியாகக் கருதப்படுகிறது.  
செப்டம்பர் 1943ல் இத்தாலி மீது படையெடுத்த நேச நாட்டுப் படைகள் விரைவில் தெற்கு இத்தாலியைக் கைப்பற்றி வடக்கு நோக்கி முன்னேறின. மத்திய இத்தாலியில் அமைந்திருந்த ரோம் நகரைப் பாதுகாக்க ஜெர்மானியர்கள் அதற்கு தெற்கே பல அரண்கோடுகளை அமைத்திருந்தனர். அவற்றுள் மிகப் பலமானது குளிர்காலக் கோடு. அதன் தெற்கிலிருந்து பிற அரண்கோடுகளை ஊடுருவிய நேச நாட்டுப் படைகள் டிசம்பர் 1943ல் குளிர்காலக் கோட்டினை அடைந்து தங்கள் தாக்குதலைத் தொடங்கின. ஆனால் பிற அரண்கோடுகளைப் போல இதை எளிதில் ஊடுருவ அவர்களால் இயலவில்லை. டிசம்பர் 1943 முதல் மே 1944 வரை தொடர்ச்சியாக இதற்கான சண்டைகள் நடைபெற்றன. குளிர்காலக் கோட்டை ஊடுருவ மோண்ட்டி கசீனோ அருகே கடும் சண்டை நடந்து கொண்டிருந்த போது, அக்கோட்டின் பின்னால் படைகளைத் தரையிறக்கி ரோம் நகரைக் கைப்பற்ற நேச நாட்டுத் தலைவர்கள் திட்டமிடத் தொடங்கினர். குளிர்காலக் கோட்டின் பின்னால் இத்தாலியின் மேற்குக் கடற்கரையில் அன்சியோ மற்றும் நெட்டூர்னோ நகரங்களுக்கு அருகே கடல்வழியாகப் படைகளைத் தரையிறக்கினால் எளிதில் ரோம் நகரைக் கைப்பற்றி விடலாம் எனக் கருதினர்.  
ஜனவரி 22, 1944ம் தேதி அன்சியோ படையிறக்கம் ஆரம்பமானது. தொடக்கத்தில் குறைவான எதிர்ப்பையே எதிர்கொண்ட அமெரிக்க மற்றும் பிரித்தானியப் படைகள், முதல் நாள் இரவுக்குள் 36000 வீரர்கள் மற்றும் 3200 வண்டிகளை அன்சியோ கடற்கரையில் தரையிறக்கி விட்டன. அன்றே இத்தாலியின் உட்பகுதிக்கு முன்னேறத் தொடங்கி ஐந்து கி.மீ. வரை கைப்பற்றின. ஆனால் அதன்பின் முன்னேற்றத்தை நிறுத்தி விட்டு தாங்கள் தரையிறங்கிய கடற்கரைப் பகுதியைப் பலப்படுத்தத் தொடங்கின. இந்த கால அவகாசத்தைப் பயன்படுத்திக் கொண்ட இத்தாலியப் போர்முனையின் தலைமைத் தளபதி ஆல்பர்ட் கெஸ்சல்ரிங், துணைப் படைப்பிரிவுகளை அன்சியோ பகுதிக்கு அனுப்பினார். ஜனவரி 24ம் தேதி அன்சியோ கடற்கரை முகப்பு ஜெர்மானியப் படைகளால் சுற்றி வளைக்கப்பட்டு விட்டது. அடுத்த சில நாட்களில் இரு தரப்பிலும் புதிய படைப்பிரிவுகள் அன்சியோ பகுதிக்கு வந்த வண்ணம் இருந்தன. ஜனவரி 29 தேதி வாக்கில் 69,000 நேச நாட்டுப் படையினரும் 71,500 ஜெர்மானியர்களும் இப்பகுதியில் இருந்தனர். ஜனவரி இறுதியில் கடுமையான சண்டைகள் ஆரம்பமாகி; பெப்ரவரி மாதம் முழுவதும் தொடர்ந்தன. இரு தரப்பினரும் இணையான பலம் பெற்றிருந்த படியால் யாருக்கும் எளிதில் வெற்றி கிட்டவில்லை. நேச நாட்டுப் படைகளால் கடற்கரை முகப்பிலிருந்து உடைத்து வெளியேற முடியவில்லை. ஜெர்மானியப் படைகளால், கடற்கரை முகப்பைக் கைப்பற்ற இயலவில்லை. மார்ச்-ஏப்ரல் காலகட்டத்தில் சண்டைகள் ஓய்ந்து தேக்க நிலை உருவானது. மே மாதம் அடுத்த தாக்குதலுக்கான ஆயத்தங்களை நேச நாட்டுப் படைகள் செய்யத் தொடங்கின. மேலும் பல டிவிசன்கள் அன்சியோவில் தரையிறங்கின. இதனால் இங்கிருந்த நேச நாட்டுப் படைபலம் பெருகியது. மே 18ம் தேதி மோண்டிக் கசீனோவில் நேச நாட்டுப் படைகள் குளிர்காலக் கோட்டினை ஐந்து மாதகால சண்டைக்குப்பின்னர் ஊடுருவின. இவ்வெற்றியைப் பயன்படுத்தி அன்சியோவிலும் நேச நாட்டுப் படைகள் தாக்கத் தொடங்கின. இருபுறமிருந்து தாக்கப்பட்ட ஜெர்மானியப் படைகள் தோல்வியடைந்து பின்வாங்கத் தொடங்கின. ஜூன் 5ம் தேதி ரோம் நகரம் கைப்பற்றப்பட்டது.
# 2011 தமிழ்நாடு சட்டமன்றத் தேர்தலில் வாக்குப்பதிவு புள்ளிவிவரம்

## 2011 சட்டசபை தேர்தல் மாவட்ட வாரியாக ஓட்டுப்பதிவு

### திருவள்ளூர் மாவட்டம்

| வ.எண் | தொகுதி | ஆண்கள் | பெண்கள் | மற்றவர் | மொத்தம் | ஆண்கள்% | பெண்கள்% | மற்றவர்% | மொத்தம் % |
| --- | --- | --- | --- | --- | --- | --- | --- | --- | --- |
| 1 | கும்மிடிப்பூண்டி (சட்டமன்றத் தொகுதி) | 90658 | 88655 | 0 | 179313 | 84.62 | 81.9 | 0 | 83.25 |
| 2 | பொன்னேரி (சட்டமன்றத் தொகுதி) | 83603 | 79094 | 2 | 162699 | 82.07 | 78.68 | 7.14 | 80.37 |
| 3 | திருத்தணி (சட்டமன்றத் தொகுதி) | 94793 | 94658 | 0 | 189451 | 80.67 | 80.07 | 0 | 80.36 |
| 4 | திருவள்ளூர் (சட்டமன்றத் தொகுதி) | 86261 | 83863 | 6 | 170130 | 82.66 | 81.04 | 46.15 | 81.85 |
| 5 | பூந்தமல்லி (தனி) | 93096 | 88385 | 9 | 181490 | 80.42 | 77.81 | 34.62 | 79.13 |
| 6 | ஆவடி (சட்டமன்றத் தொகுதி) | 102688 | 96695 | 0 | 199383 | 72.43 | 71.24 | 0 | 71.84 |
| 7 | மதுரவாயல் (சட்டமன்றத் தொகுதி) | 100186 | 90044 | 0 | 190230 | 72.32 | 68.79 | 0 | 70.6 |
| 8 | அம்பத்தூர் (சட்டமன்றத் தொகுதி) | 98069 | 90118 | 0 | 188187 | 72.1 | 69.94 | 0 | 71.04 |
| 9 | மாதவரம் (சட்டமன்றத் தொகுதி) | 98803 | 94377 | 1 | 193181 | 70.63 | 69.57 | 2.78 | 70.1 |
| 10 | திருவொற்றியூர் (சட்டமன்றத் தொகுதி) | 83384 | 81256 | 1 | 164641 | 74.29 | 74.45 | 2.56 | 74.36 |
| மொத்தம் | 931541 | 887145 | 19 | 1818705 | 76.67 | 74.91 | 7.48 | 75.79 |  |
# 2011 தமிழ்நாடு சட்டமன்றத் தேர்தலில் வாக்குப்பதிவு புள்ளிவிவரம்

## 2011 சட்டசபை தேர்தல் மாவட்ட வாரியாக ஓட்டுப்பதிவு

### சென்னை மாவட்டம்

| வ.எண் | தொகுதி | ஆண்கள் | பெண்கள் | மற்றவர் | மொத்தம் | ஆண்கள்% | பெண்கள்% | மற்றவர்% | மொத்தம் % |
| --- | --- | --- | --- | --- | --- | --- | --- | --- | --- |
| 11 | டாக்டர் ராதாகிருஷ்ணன் நகர் | 70457 | 70810 | 0 | 141267 | 72.41 | 72.41 | 0 | 72.4 |
| 12 | பெரம்பூர் | 84570 | 77352 | 3 | 161925 | 72.49 | 66.91 | 27.27 | 69.71 |
| 13 | கொளத்தூர் | 72314 | 69592 | 0 | 141906 | 69.39 | 67.12 | 0 | 68.25 |
| 14 | வில்லிவாக்கம் | 66896 | 63719 | 0 | 130615 | 69.33 | 65.91 | 0 | 67.61 |
| 15 | திரு.வி.க. நகர் (தனி) | 62179 | 61591 | 1 | 123771 | 69.08 | 67.56 | 12.5 | 68.31 |
| 16 | எழும்பூர் | 57420 | 54709 | 0 | 112129 | 69.73 | 66.42 | 0 | 68.07 |
| 17 | இராயபுரம் | 56691 | 55844 | 0 | 112535 | 71.26 | 70.03 | 0 | 70.64 |
| 18 | துறைமுகம் | 53164 | 44064 | 9 | 97237 | 66.45 | 60.58 | 27.27 | 63.65 |
| 19 | சேப்பாக்கம் - திருவல்லிக்கேணி | 66304 | 63430 | 5 | 129739 | 70.82 | 67.77 | 62.5 | 69.29 |
| 20 | ஆயிரம் விளக்கு | 68826 | 64793 | 4 | 133623 | 69.11 | 64.59 | 9.52 | 66.83 |
| 21 | அண்ணா நகர் | 76941 | 74380 | 0 | 151321 | 67.71 | 65.77 | 0 | 66.74 |
| 22 | விருகம்பாக்கம் | 74215 | 71512 | 0 | 145727 | 68 | 67.66 | 0 | 67.82 |
| 23 | சைதாப்பேட்டை | 78038 | 75967 | 0 | 154005 | 71.17 | 69.51 | 0 | 70.33 |
| 24 | தியாகராயநகர் | 67528 | 61956 | 0 | 129484 | 68.84 | 64.06 | 0 | 66.46 |
| 25 | மயிலாப்பூர் | 71454 | 68816 | 0 | 140270 | 67.37 | 63.02 | 0 | 65.16 |
| 26 | வேளச்சேரி | 77149 | 74702 | 0 | 151851 | 67.69 | 66 | 0 | 66.84 |
| மொத்தம் | 1104146 | 1053237 | 22 | 2157405 | 69.43 | 66.63 | 5.99 | - | } |
# 2011 தமிழ்நாடு சட்டமன்றத் தேர்தலில் வாக்குப்பதிவு புள்ளிவிவரம்

## 2011 சட்டசபை தேர்தல் மாவட்ட வாரியாக ஓட்டுப்பதிவு

### காஞ்சிபுரம் மாவட்டம்

| வ.எண் | தொகுதி | ஆண்கள் | பெண்கள் | மற்றவர் | மொத்தம் | ஆண்கள்% | பெண்கள்% | மற்றவர்% | மொத்தம் % |
| --- | --- | --- | --- | --- | --- | --- | --- | --- | --- |
| 27 | சோலிங்க நல்லூர் | 124203 | 117522 | 0 | 241725 | 68.04 | 67.3 | 0 | 67.68 |
| 28 | ஆலந்தூர் | 86008 | 81544 | 0 | 167552 | 71.07 | 68.63 | 0 | 69.86 |
| 29 | ஸ்ரீபெரும்புதூர் (தனி) | 87710 | 84439 | 0 | 172149 | 83.74 | 79.92 | 0 | 81.82 |
| 30 | பல்லாவரம் | 102791 | 97496 | 0 | 200287 | 73.14 | 71.14 | 0 | 72.15 |
| 31 | தாம்பரம் | 91415 | 86646 | 0 | 178061 | 70.79 | 68.92 | 0 | 69.86 |
| 32 | செங்கல்பட்டு | 96536 | 89982 | 0 | 186518 | 75.74 | 72.07 | 0 | 73.91 |
| 33 | திருப்போரூர் | 82124 | 76722 | 0 | 158846 | 84.36 | 81.06 | 0 | 82.73 |
| 34 | செய்யூர்(தனி) | 73088 | 68931 | 0 | 142019 | 82.78 | 80.57 | 0 | 81.68 |
| 35 | மதுராந்தகம் (தனி) | 75086 | 72311 | 0 | 147397 | 82.99 | 80.37 | 0 | 81.68 |
| 36 | உத்திரமேரூர் | 84728 | 82910 | 0 | 167638 | 87.57 | 85.1 | 0 | 86.32 |
| 37 | காஞ்சிபுரம் | 96165 | 95274 | 0 | 191439 | 81.82 | 79.24 | 0 | 80.51 |
| மொத்தம் | 999854 | 953777 | 0 | 1953631 | 77.16 | 74.83 | 0 | 76 |  |
# 2011 தமிழ்நாடு சட்டமன்றத் தேர்தலில் வாக்குப்பதிவு புள்ளிவிவரம்

## 2011 சட்டசபை தேர்தல் மாவட்ட வாரியாக ஓட்டுப்பதிவு

### வேலூர் மாவட்டம்

| வ.எண் | தொகுதி | ஆண்கள் | பெண்கள் | மற்றவர் | மொத்தம் | ஆண்கள்% | பெண்கள்% | மற்றவர்% | மொத்தம் % |
| --- | --- | --- | --- | --- | --- | --- | --- | --- | --- |
| 38 | அரக்கோணம் (தனி) | 72048 | 69761 | 0 | 141809 | 80.12 | 77.66 | 0 | 78.89 |
| 39 | சோளிங்கர் | 91067 | 88448 | 0 | 179515 | 85.61 | 84.22 | 0 | 84.92 |
| 40 | காட்பாடி | 74570 | 76442 | 0 | 151012 | 80.19 | 80.08 | 0 | 80.14 |
| 41 | ராணிப்பேட்டை | 78858 | 78444 | 0 | 157302 | 80.03 | 79.12 | 0 | 79.57 |
| 42 | ஆற்காடு | 86712 | 88409 | 0 | 175121 | 83.69 | 83.4 | 0 | 83.54 |
| 43 | வேலூர் | 69094 | 71491 | 0 | 140585 | 72.91 | 74.62 | 0 | 73.77 |
| 44 | அணைக்கட்டு | 73815 | 73278 | 0 | 147093 | 79.65 | 78.12 | 0 | 78.88 |
| 45 | கீழ்வைத்தியணான்குப்பம் (தனி) | 68630 | 70588 | 0 | 139218 | 78.98 | 81.34 | 0 | 80.16 |
| 46 | குடியாத்தம் (தனி) | 80543 | 81012 | 0 | 161555 | 76.73 | 77.2 | 0 | 76.96 |
| 47 | வாணியம்பாடி | 73676 | 73471 | 0 | 147147 | 78.71 | 79.07 | 0 | 78.89 |
| 48 | ஆம்பூர் | 68633 | 68202 | 0 | 136835 | 78.41 | 77.06 | 0 | 77.74 |
| 49 | ஜோலார்பேட்டை | 75722 | 80099 | 0 | 155821 | 79.15 | 84.51 | 0 | 81.82 |
| 50 | திருப்பத்தூர் | 74888 | 74129 | 0 | 149017 | 81.95 | 82.33 | 0 | 82.13 |
| மொத்தம் | 988256 | 993774 | 0 | 1982030 | 79.77 | 79.95 | 0 | 79.86 |  |
# 2011 தமிழ்நாடு சட்டமன்றத் தேர்தலில் வாக்குப்பதிவு புள்ளிவிவரம்

## 2011 சட்டசபை தேர்தல் மாவட்ட வாரியாக ஓட்டுப்பதிவு

### கிருஷ்ணகிரி மாவட்டம்

| வ.எண் | தொகுதி | ஆண்கள் | பெண்கள் | மற்றவர் | மொத்தம் | ஆண்கள்% | பெண்கள்% | மற்றவர்% | மொத்தம் % |
| --- | --- | --- | --- | --- | --- | --- | --- | --- | --- |
| 51 | ஊத்தங்கரை (தனி) | 77534 | 75416 | 0 | 152950 | 81.39 | 82.36 | 0 | 81.87 |
| 52 | பர்கூர் | 78733 | 79174 | 0 | 157907 | 80.55 | 83.78 | 0 | 82.14 |
| 53 | கிருஷ்ணகிரி | 79251 | 80261 | 0 | 159512 | 79.65 | 79.95 | 0 | 79.8 |
| 54 | வேப்பனஹள்ளி | 81913 | 76604 | 0 | 158517 | 85.51 | 85.53 | 0 | 85.52 |
| 55 | ஓசூர் | 90706 | 80866 | 0 | 171572 | 75.61 | 73.85 | 0 | 74.77 |
| 56 | தளி | 81998 | 72900 | 0 | 154898 | 85.07 | 82.86 | 0 | 84.02 |
| மொத்தம் | 490135 | 465221 | 0 | 955356 | 81.06 | 81.12 | 0 | 81.09 |  |
# 2011 தமிழ்நாடு சட்டமன்றத் தேர்தலில் வாக்குப்பதிவு புள்ளிவிவரம்

## 2011 சட்டசபை தேர்தல் மாவட்ட வாரியாக ஓட்டுப்பதிவு

### தர்மபுரி மாவட்டம்

| வ.எண் | தொகுதி | ஆண்கள் | பெண்கள் | மற்றவர் | மொத்தம் | ஆண்கள்% | பெண்கள்% | மற்றவர்% | மொத்தம் % |
| --- | --- | --- | --- | --- | --- | --- | --- | --- | --- |
| 57 | பாலக்கோடு | 80300 | 75667 | 0 | 155967 | 86.76 | 86.54 | 0 | 86.65 |
| 58 | பென்னாகரம் | 83556 | 78326 | 0 | 161882 | 82.91 | 82.81 | 0 | 82.86 |
| 59 | தர்மபுரி | 85787 | 81440 | 0 | 167227 | 77.96 | 76.98 | 0 | 77.48 |
| 60 | பாப்பிரெட்டிப்பட்டி | 85916 | 81893 | 0 | 167809 | 80.67 | 80.37 | 0 | 80.52 |
| 61 | அரூர் (தனி) | 77568 | 72078 | 0 | 149646 | 79.99 | 78.64 | 0 | 79.33 |
| மொத்தம் | 413127 | 389404 | 0 | 802531 | 81.51 | 80.89 | 0 | 81.21 |  |
# 2011 தமிழ்நாடு சட்டமன்றத் தேர்தலில் வாக்குப்பதிவு புள்ளிவிவரம்

## 2011 சட்டசபை தேர்தல் மாவட்ட வாரியாக ஓட்டுப்பதிவு

### திருவண்ணாமலை மாவட்டம்

| வ.எண் | தொகுதி | ஆண்கள் | பெண்கள் | மற்றவர் | மொத்தம் | ஆண்கள்% | பெண்கள்% | மற்றவர்% | மொத்தம் % |
| --- | --- | --- | --- | --- | --- | --- | --- | --- | --- |
| 62 | செங்கம் (தனி) | 90026 | 88093 | 0 | 178119 | 84.23 | 84.27 | 0 | 84.25 |
| 63 | திருவண்ணாமலை | 84352 | 86986 | 0 | 171338 | 80.39 | 81.02 | 0 | 80.71 |
| 64 | கீழ்பெண்ணாத்தூர் | 86300 | 86806 | 0 | 173106 | 84.26 | 84.54 | 0 | 84.4 |
| 65 | கலசப்பாக்கம் | 78552 | 76861 | 0 | 155413 | 86.76 | 86.32 | 0 | 86.54 |
| 66 | போளூர் | 83171 | 83229 | 0 | 166400 | 84.69 | 85.54 | 0 | 85.11 |
| 67 | ஆரணி | 90006 | 90280 | 0 | 180286 | 84.07 | 82.99 | 0 | 83.53 |
| 68 | செய்யார் | 90555 | 88336 | 0 | 178891 | 85.6 | 83.96 | 0 | 84.78 |
| 69 | வந்தவாசி (தனி) | 82318 | 79811 | 0 | 162129 | 81.65 | 81.36 | 0 | 81.51 |
| மொத்தம் | 685280 | 680402 | 0 | 1365682 | 83.91 | 83.69 | 0 | 83.8 |  |